text: গোর বাংলাদেশে নির্মিত একটি পূর্ণদৈর্ঘ্য নাট্য চলচ্চিত্র। বাংলাদেশ সরকারের অনুদান ও ইমপ্রেস টেলিফিল্মের প্রযোজনায় নির্মিত চলচ্চিত্রটির চিত্রনাট্য রচনা ও পরিচালনা করেছেন গাজী রাকায়েত। চলচ্চিত্রটি মূলত একই চিত্রনাট্যের বাংলা ও ইংরেজি ভাষায় নির্মিত দুইটি ভিন্ন চলচ্চিত্র। বাংলা চলচ্চিত্রটি 'গোর' এবং ইংরেজি সংস্করণটি দ্য গ্রেভ () শিরোনামে সমান্তরালে নির্মিত হয়। একজন গোরখোদকের গল্প নিয়ে নির্মিত চলচ্চিত্রের মূল ভূমিকায় অভিনয় করেন গাজী রাকায়েত, মৌসুমী হামিদ, দিলারা জামান, মামুনুর রশীদ, আশিউল ইসলাম, সুষমা সরকার, এ কে আজাদ সেতু, দীপান্বিতা মার্টিন, ওমর ফারুক প্রমুখ। ২০১৮ সালে অক্টোবর ও নভেম্বর মাসে দোহারের গ্রামীণ পরিবেশে এটির চিত্রায়ন করা হয়। এটি ইংরেজি ভাষায় নির্মিত বাংলাদেশের প্রথম পূর্ণদৈর্ঘ্য চলচ্চিত্র। গোর ২০২০ সালের ২৫ ডিসেম্বর মুক্তি পায়।
  
  কাহিনিসংক্ষেপ 
  গাজী রাকায়েত ভিক্ষা করেন, তবে ভিক্ষাবৃত্তি তার জীবনধারণের মূল উদ্দেশ্য নয়। তিনি একজন গোরখোদক। ভিক্ষার মাধ্যমে মানুষের মৃত্যুসংবাদ অনুসন্ধান করেন। এভাবে তিনি ৯৭টি কবর খুড়েছেন। তার লক্ষ্য একশোটি কবর খোঁড়া। মৃত্যুর সংবাদের জন্য অপেক্ষা আর কবর খোঁড়ার জন্য তিনি গ্রামে গ্রামে ঘুরে বেড়ান। এ সংখ্যাটা ৯৮ পর্যন্ত ওঠে। এরপর শুরু হয় তার লক্ষ্য অর্জনের প্রতীক্ষা।
  
  কুশীলব 
  গোর চলচ্চিত্রের মূখ্য অভিনয়শিল্পীদের তালিকা (বাংলা ট্রিবিউন ও দ্য ডেইলি স্টার হতে অভিযোজিত)
  
   গাজী রাকায়েত
   মৌসুমী হামিদ
   দিলারা জামান
   মামুনুর রশীদ
   আশিউল ইসলাম
   সুষমা সরকার
   এ কে আজাদ সেতু
   দীপান্বিতা মার্টিন
   ওমর ফারুক
   শামীমা তুষ্টি
   অর্থা (শিশু শিল্পী)
   এসএম মহসীন
   গাজী আমাতুন নূর
  
  প্রযোজনা 
  ১৯৯৭ সালে গাজী রাকায়েতের চিত্রনাট্য ও অভিনয়ে গোর নামে একটি ৫৫ মিনিটের নাটক নির্মাণ করেছিলেন নির্মাতা সালাহউদ্দিন লাভলু। সেটি প্রচার হয়েছিল ১৯৯৮ সালে। গোর মূলত সেই চিত্রনাট্যের চলচ্চিত্র উপযোগী বর্ধিত সংস্করণ। ইংরেজি সংস্করণের জন্য চিত্রনাট্যটি আব্দুস সেলিম অনুবাদ করেন। ২০১৮ সালে চলচ্চিত্রটি বাংলা ভাষায় নির্মাণের জন্য গাজী রাকায়েত বাংলাদেশ সরকারে হতে ৬০ লাখ টাকা অনুদান পেয়েছিলেন। পরবর্তীতে সহ-প্রযোজনা ও নির্মাণ সহযোগী হিসেবে বাংলাদেশের ইমপ্রেস টেলিফিল্ম চলচ্চিত্রটির সাথে যুক্ত হয়। চলচ্চিত্রের সম্পূর্ণ চিত্রায়ন হয়েছে দোহারের শাইনপুকুর গ্রামে। এই ছায়াছবির শিল্প নির্দেশক উত্তম গুহ চিত্রগ্রহণের জন্য একটি পরিত্যক্ত জঙ্গল পরিষ্কার করে সম্পূর্ণ নতুন গৃহস্থলী পরিবেশ তৈরী করেছিলেন। ২০১৮ সালের অক্টোবর ও নভেম্বর মাসে চিত্রগ্রহণ করা হয়েছিল। পৃথক চিত্রায়নের জন্য শিল্পীরা একই সাথে বাংলা ও ইংরেজিতে সংলাপ প্রক্ষেপণ করেছিলেন।
  
  প্রচারণা ও মুক্তি 
  গোর ও "দ্য গ্রেভ" চলচ্চিত্রটির ইংরেজি ও বাংলাভাষার সমন্বিত ট্রেইলার প্রকাশিত হয় ২০২০ সালের ১৭ ডিসেম্বর। এছাড়া চলচ্চিত্রের প্রচার মূলত সংবাদ সম্মেলন ও সামাজিক যোগাযোগ মাধ্যমে করা হয়।(#বহিঃসংযোগ) বাংলাদেশ চলচ্চিত্র সেন্সর বোর্ড হতে বাংলা ও ইংরেজি ভাষার সংস্করণ দুইটি প্রদর্শনের জন্য পৃথক অনুমতি দেয়। ২৫ ডিসেম্বর হতে একই সাথে বাংলা ও ইংরেজি সংস্করণ দুইটি বাংলাদেশের কতিপয় প্রেক্ষাগৃহে মুক্তি পায়। এছাড়াও চলচ্চিত্রটি ২০২১ সালের ১৫ জানুয়ারি লস এঞ্জেলেসে আন্তর্জাতিক মুক্তির জন্য পরিকল্পিত।
  
  মূল্যায়ন 
  গোর মুক্তির পর বাংলা মুভি ডেটাবেজে-এ একটি আনুষ্ঠানিক সমালোচনা অর্জন করে। সমালোচক রহমান মতি, কলাকুশলীদের অভিনয়, নেপথ্য সঙ্গীতের পরিমিত ব্যবহার ও ছায়াছবির গল্পের সাহিত্যগুণ প্রশংসা করেন। তিনি চলচ্চিত্রটিকে সার্বিকভাবে  রেটিং দেন।
  
  টীকা
  
  তথ্যসূত্র
  
  বহিঃসংযোগ 
  
   
  
   
   
  
  বিষয়শ্রেণী:বাংলাদেশী চলচ্চিত্র
  বিষয়শ্রেণী:২০২০-এর চলচ্চিত্র
  বিষয়শ্রেণী:বাংলা ভাষার চলচ্চিত্র
  বিষয়শ্রেণী:ইংরেজি ভাষার চলচ্চিত্র
title: গোর